Cyklookruh 8309 – 5320 – 022 Kategória: Ľahká, MTB  Povrch: asfalt, spevnená cesta  Tento cyklookruh vedie zo stredu obce Prietrž k Zrúcanine hradu Branč po cyklotrase č. 8309. Síce je to k hradu približne 11,5 km, avšak výbežky Chvojníckej pahorkatiny dajú zabrať (prevýšenie zhruba 230 m, časovo vyše hodiny jazdy). Na hrade Branč odporúčame spraviť pauzu a pokochať sa krásnymi výhľadmi na okolité Malé a Biele Karpaty či Chvojnícku pahorkatinu. Do obce Prietrž sa vraciame po zelenej cyklotrase č. 5320, ktorú neskôr strieda červená cyklotrasa 022 (Kopaničiarska cyklomagistrála).